Salvamontiștii anunță risc mare de avalanșă în România în două masive muntoase. Ei recomandă turiștilor să evite orice activitate în zonele menționate.
"Masivul Făgăraș: Risc 4 – MARE
Munții Bucegi: Risc 4 – MARE
Având în vedere ninsorilor din ultima perioadă, salvatorii montani din cadrul Serviciului Public Județean Salvamont – Salvaspeo Brașov îndeamnă turiștii să evite drumețiile în masivele Făgăraș și Bucegi. Avertismentul vine în urma evaluărilor recente care indică un risc de gradul 4 – MARE de avalanșă în aceste zone. În ciuda frumuseții sale, muntele poate deveni extrem de periculos, mai ales sub impactul condițiilor meteorologice severe.
Turiștii sunt sfătuiți să nu subestimeze avertismentele și să prioritizeze siguranța, evitând orice activitate în zonele menționate. Dacă totuși aveți planuri de călătorie în zonele montane, verificați întotdeauna condițiile meteo și riscul de avalanșă, și optați pentru trasee montane sigure. De asemenea, este esențial să vă echipați corespunzător și să aveți la voi echipamentul necesar pentru siguranță în caz de avalanșă sau de urgență." transmite Salvamont Brașov.